Diari Oficial de la Generalitat Valenciana


Sumari del DOGV 4961, del 08-03-2005 (2005/2056)

RESOLUCIÓ de 28 de gener de 2005, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 2.950 m² de superfície, situada a València, destinada a la construcció d'un centre de salut, realitzada per l'ajuntament del dit municipi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4961

Data del DOGV
:   08-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2056


Data del document
:   28-01-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * València
    * cultura regional
    * propietat immobiliària

RESOLUCIÓ de 28 de gener de 2005, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 2.950 m² de superfície, situada a València, destinada a la construcció d'un centre de salut, realitzada per l'ajuntament del dit municipi. [2005/X2056]
  
L'Ajuntament de València, en sessió plenària realitzada el dia 25 de juliol de 2003, va acordar la cessió gratuïta a la Generalitat Valenciana de la parcel·la de la seua propietat, de 2.950 m² de superfície, situada al carrer d'Eduard Soler i Pérez, de la dita població.
  
A proposta de la Conselleria de Sanitat subscrita el 25 de maig de 2004, es van iniciar els tràmits legals oportuns per a l'acceptació de la cessió gratuïta.
  
La cessió es realitza amb la finalitat de destinar la parcel·la a la construcció d'un centre de salut, i queda condicionada, segons el punt tercer de l'acord mencionat, al fet que la Generalitat Valenciana mantinga la destinació durant tot el temps de duració la cessió, de manera que si s'altera revertirà l'immoble a l'ajuntament, amb totes les seues pertinences i accessions.
  
Consta en la motivació de l'acord plenari pel qual s'acorda la cessió que l'ajuntament ha complit el que disposa l'article 110 del Reglament de Béns de les Entitats Locals
  
L'article 44 de la Llei 14/2003 de 10 d'abril de Patrimoni de la Generalitat Valenciana, establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic sanitari i adscrit a la Conselleria de Sanitat, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament de València de la parcel·la de 2.950 m² de superfície, situada al carrer d'Eduard Soler i Pérez de la dita població, que confronta: nord, c/ en projecte, junt amb el número 17 del carrer d'Eduard Soler i Pérez; sud, resta de la finca matriu; est, carrer d'Eduard Soler i Pérez; i oest, parcel·la CP F. Giner de los Ríos.
  
La parcel·la ha de segregar-se de la finca registral 34558, que consta inscrita en el Registre de la Propietat de València número 5, al tom 904, llibre 543, foli 31.
  
Referència cadastral: és part de la parcel·la 1297513 GP8091R1842IM.
  
La parcel·la s'accepta lliure de càrregues i gravàmens, ocupants i ocupacions, i al corrent de qualsevol despesa i impost.
  
Segon
  
La cessió gratuïta realitzada per l'Ajuntament de València, s'efectua amb la condició de destinar la parcel·la a la construcció d'un centre de salut i queda condicionada, segons el punt tercer de l'acord plenari de 25 de juliol de 2003, al fet que la Generalitat Valenciana mantinga la destinació durant tot el temps de duració de la cessió, de manera que si s'altera revertirà l'immoble a l'ajuntament, amb totes les seues pertinences i accessions.
  
Tercer
  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana al Registre de la Propietat.
  
Quart
  
Que es notifique el present acord a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44.2 de la Llei 14/2003, de Patrimoni de la Generalitat Valenciana.